Pasiūlymas EUROPOS PARLAMENTO IR TARYBOS SPRENDIMAS dėl ES solidarumo fondo lėšų mobilizavimo /* COM/2014/0565 final */





AIŠKINAMASIS MEMORANDUMAS 2013 m. gruodžio 2 d. Tarybos reglamente (ES, EURATOMAS) Nr. 1311/2013, kuriuo nustatoma 2014–2020 m. daugiametė finansinė programa[1], ypač jo 10 straipsnyje numatyta galimybė mobilizuoti Europos Sąjungos solidarumo fondo lėšas neviršijant viršutinės metinės 500 mln. EUR (2011 m. kainomis) ribos, viršijant atitinkamų finansinės programos išlaidų kategorijų ribas. Fondo lėšų gavimo sąlygos išsamiai išdėstytos Tarybos reglamente (EB) Nr. 2012/2002[2], nes Europos Parlamento ir Tarybos reglamentas (ES) Nr. 661/2014[3], kuriuo jis iš dalies keičiamas, negali būti taikomas atgaline data. Remiantis Italijos, Graikijos, Slovėnijos ir Kroatijos pateiktomis paraiškomis ir atsižvelgiant į bendrus apskaičiuotus nuostolius, Fondo pagalba skaičiuojama taip: Nelaimė || Tiesioginiai nuostoliai (EUR) || Riba (mln. EUR) || Suma, pagrįsta 2,5 % koeficientu (EUR) || Suma, pagrįsta 6 % koeficientu (EUR) || Bendra siūlomos pagalbos suma (EUR) || Potvynis Italijoje || 652 418 691 || 3 752,330 || 16 310 467 || ~ || 16 310 467 || Žemės drebėjimas Graikijoje || 147 332 790 || 1 168,231 || 3 683 320 || ~ || 3 683 320 || Ledo audra Slovėnijoje || 428 733 722 || 209,587 || 5 239 675 || 13 148 803 || 18 388 478 || Ledo audra ir potvynis Kroatijoje || 291 904 630 || 254,229 || 6 355 725 || 2 260 538 || 8 616 263 || IŠ VISO || 46 998 528 Išnagrinėjusi paraiškas[4] ir atsižvelgdama į didžiausią įmanomą iš Fondo skirti dotaciją, taip pat į asignavimų perskirstymo mastą, Komisija siūlo iš Europos Sąjungos solidarumo fondo iš viso mobilizuoti 46 998 528 EUR sumą. Komisija pateiks taisomojo biudžeto projektą (TBP), kad į 2014 m. biudžetą būtų įtraukti specialieji įsipareigojimų ir mokėjimų asignavimai. Nepavykus susitarti, pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo[5] 11 punktą bus inicijuojama trišalio dialogo procedūra. Pasiūlymas EUROPOS PARLAMENTO IR TARYBOS SPRENDIMAS dėl ES solidarumo fondo lėšų mobilizavimo EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, atsižvelgdami į 2002 m. lapkričio 11 d. Reglamentą (EB) Nr. 2012/2002, įsteigiantį Europos Sąjungos solidarumo fondą[6], ypač į jo 4 straipsnio 3 dalį, atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo[7], ypač į jo 11 punktą, atsižvelgdami į Komisijos pasiūlymą[8], kadangi: (1) Europos Sąjunga įsteigė Europos Sąjungos solidarumo fondą (toliau – Fondas), parodydama solidarumą su nelaimių ištiktų regionų gyventojais; (2) Reglamento (ES, Euratomas) Nr. 1311/2013 10 straipsnyje numatyta galimybė mobilizuoti Fondo lėšas neviršijant viršutinės metinės 500 mln. EUR ribos (2011 m. kainomis); (3) Reglamente (EB) Nr. 2012/2002 numatytos sąlygos, kuriomis galima mobilizuoti Fondo lėšas; (4) Italija pateikė paraišką mobilizuoti Fondo lėšas dėl potvynių; (5) Graikija pateikė paraišką mobilizuoti Fondo lėšas dėl žemės drebėjimo; (6) Slovėnija pateikė paraišką mobilizuoti Fondo lėšas dėl ledo audrų; (7) Kroatija pateikė paraišką mobilizuoti Fondo lėšas dėl ledo audrų ir po to įvykusio potvynio, PRIĖMĖ ŠĮ SPRENDIMĄ: 1 straipsnis 2014 finansinių metų Europos Sąjungos bendrajame biudžete iš Europos Sąjungos solidarumo fondo mobilizuojama 46 998 528 EUR įsipareigojimų ir mokėjimų asignavimų suma. 2 straipsnis Šis sprendimas skelbiamas Europos Sąjungos oficialiajame leidinyje. Priimta Briuselyje Europos Parlamento vardu Tarybos vardu Pirmininkas Pirmininkas [1] OL L 347, 2013 12 20, p. 884. [2] OL L 311, 2002 11 14, p. 3. [3] OL L 189, 2014 6 27, p. 143. [4] Pranešimas Komisijai C(2014) 6077 . [5] OL C 373, 2013 12 20, p. 1. [6] OL L 311, 2002 11 14, p. 3. [7] OL C 373, 2013 12 20, p. 1. [8] OL C […], […], p.[…].